На основу члана 99. став 12. и члана 100. став 1. тачка 4) Закона о планирању и изградњи ("Сл. гласник РС", бр. 72/2009, 81/2009 - испр., 64/2010 - одлука УС, 24/2011, 121/2012, 42/2013 - одлука УС, 50/2013 - одлука УС, 98/2013 - одлука УС, 132/2014, 145/2014, 83/2018, 31/2019, 37/2019 - др. закон, 9/2020 и 52/2021), члана 20. став 1. тачка 2) Уредбе о условима, начину и поступку под којима се грађевинско земљиште у јавној својини може отуђити или дати у закуп по цени мањој од тржишне цене, односно закупнине или без накнаде, као и услове, начин и поступак размене непокретности ("Службени гласник РС", бр. 61/2015, 88/2015, 46/2017 и 30/18) и члана 37. став 1. тачка 6а. Статута Града Ниша (,,Службени лист Града Ниша“, бр. 88/2008, 143/2016 и 18/2019), Скупштина Града Ниша, на седници од \_\_\_\_\_\_\_ 2021. године, доноси

**Р Е Ш Е Њ Е**

 **I** **ПРЕНОСИ СЕ** право јавне својине Града Ниша у јавну својину Републике Србије, за потребе Министарства унутрашњих послова, непосредном погодбом и без накнаде, у циљу развоја Српско-руског хуманитарног центра и даљег наставка билатералне сарадње Републике Србије и Руске федерације, и то на:

 -катастарским парцелама бр.1370/1 у површини од 7614 м2 и бр.1371/6 у површини од 2668м2 КО Ниш Црвени Крст, на којима је у листу непокретности бр.2503 и бр.1480 КО Ниш Црвени Крст уписано право јавне својине Града Ниша.

 **II** Уговор о преносу права јавне својине Града Ниша у јавну својину Републике Србије, на непокретности описаној у ставу Iовог решења, којим ће се ближе уредити права и обавезе између Републике Србије и Града Ниша, у име Града Ниша, закључиће Градоначелница Града Ниша, по претходно прибављеном правном мишљењу Правобранилаштва Града Ниша.

 **III** Ово решење објавити у "Службеном листу Града Ниша".

 **Број: \_\_\_\_\_\_\_\_\_\_\_\_\_\_\_\_\_\_\_\_\_\_**

 **У Нишу, дана \_\_\_\_\_\_\_\_\_\_\_\_\_\_**

 **СКУПШТИНА ГРАДА НИША**

 **ПРЕДСЕДНИК**

 **др Бобан Џунић**

 **О б р а з л о ж е њ е**

 Републичка дирекција за имовину РС обратила се Граду Нишу актом бр.464-1943/2017-06 од 22.06.2021. године, молбом за доношење Одлуке о преносу права јавне својине Града Ниша у јавну својину Републике Србије на кп.бр.1370/1 КО Ниш Црвени Крст, а у циљу реализације Закључка Владе 05 Број 464-13982/2015-01 од 25.12.2015. године, којим је одлучено да се за потребе Министарства унутрашњих послова, ради обезбеђења смештаја Српско-руског хуманитарног центра, са седиштем у Нишу, прибаве у јавну својину Републике Србије вишенаменски објекти постојећи на кп.бр.137071 КО Ниш Црвени Крст-од власника „Паком“ доо Ниш у стечају.

 У наведеном акту истакнуто је да је реализација предметног поступка од изузетног значаја за развој Српско-руског хуманитарног центра и за даљи наставак билатералне сарадње Републике Србије и Руске федерације. Ради реализације наведеног поступка, Граду Нишу је упућен и Захтев Министарства унутрашњих послова-Сектора за материјално-финансијске послове 07 број 2682/20-3 од 23.06.2021. године.

 Захтевом бр.07 број:2682/20-04 од 08.10.2021. године Министарство унутрашњих послова-Сектор за материјално-финансијске послове обратило се Градској управи за имовини и одрживи развој и истим је поновљен захтев за пренос права јавне својине на кп.бр.1370/1 КО Ниш Црвени Крст, а захтевом је обухваћена и 1371/6 КО Ниш Црвени Крст, у циљу проширења постојећег комплекса Српско-руског хуманитарног центра, како је у поднетом захтеву истакнуто.

Чланом 100. став 1. тачка 4) Закона о планирању и изградњи ("Сл. гласник РС", бр. 72/2009, 81/2009 - испр., 64/2010 - одлука УС, 24/2011, 121/2012, 42/2013 - одлука УС, 50/2013 - одлука УС, 98/2013 - одлука УС, 132/2014, 145/2014, 83/2018, 31/2019, 37/2019 - др. закон, 9/2020 и 52/2021), прописано је да се грађевинско земљиште у јавној својини отуђује непосредном погодбом, применом члана 99.став 12. односно по цени мањој од тржишне или без накнаде, ако се ради о међусобном располагању између власника грађевинског земљишта у јавној својини.

Чланом 84. став 2. истог Закона, прописано је да право својине на грађевинском земљишту у јавној својини има Република Србија, аутономна покрајина, односно јединица локалне самоуправе.

Чланом 8. Уредбе о условима и начину и поступку под којима се грађевинско земљиште у јавној својини може отуђити или дати у закуп по цени мањој од тржишне цене, односно закупнине или без накнаде, као и услове, начин и поступак размене непокретности („Сл.гласник РС“, бр.61/2015, 88/2015, 46/2017 и 30/18) прописано је да се грађевинско земљиште у јавној својини може отуђити по цени која је мања од тржишне цене или без накнаде, када се ради о међусобном располагању између власника грађевинског земљишта у јавној својини.

Чланом 20. наведене Уредбе прописано је да се грађевинско земљиште у јавној својини може отуђити по цени која је мања од тржишне цене или отуђити грађевинско земљиште без накнаде, непосредном погодбом, без обавезе израде елабората оправданости, у случају када се ради о међусобном располагању између власника грађевинског земљишта у јавној својини. О располагању грађевинским земљиштем које се отуђује по цени мањој од тржишне цене или без накнаде у случају међусобног располагања између власника грађевинсаког земљишта у јавној својини, одлучује Влада.

Увидом у Извод из листа непокретности бр.2503 КО Ниш Црвени Крст утврђено је да је на катастарској парцели бр.1370/1 у површини од 7614м2 уписано право јавне својине Града Ниша, да на истој нема уписаних терета, као и да је на истој уписан објекат пословних услуга у површини од 734м2, са одобрењем за употребу, на коме је уписано Министарство унутрашњих послова, као корисник и јавна својина Републике Србије.

Увидом у записник о извршеном увиђају бр.463-38/2018-04 од 13.10.2021. године, који је сачињен од стране геометра Градске управе за имовину и одрживи развој, утврђено је да је кп.бр.1371/6 КО Ниш Црвени Крст неизграђена и обрасла коровом и високим растињем, а да се на кп.бр. 1370/1 КО Ниш Црвени Крст поред објеката уцртаних на копији плана налази и трафо станица, као и део објекта са кп.бр.13663 КО Ниш Црвени Крст.

 Увидом у Извод из листа непокретности бр.1480 КО Ниш Црвени Крст утврђено је да је на катастарској парцели бр.1371/6 у површини од 2668м2 уписано право јавне својине Града Ниша и да нема уписаних терета.

Увидом у Информацију о локацији бр.353-1/1105-2021-06 од 12.10.2021. године, коју је издала Градска Управа за грађевинарство утврђено је да се катастарске парцеле бр.1370/1 и бр.1371/6 КО Ниш Црвени Крст налазе у граници захвата Плана Генералне регулације подручја ГО Црвени Крст-прва фаза у Нишу („Сл.лист Града Ниша бр. 102/2012, 118/2018 и 44/2019) на површини планираној за пословно-трговински комплекс.

На основу Потврде Агенције за реституцију бр.446-06-021-000776/2018-01 од 12.03.2018. године, утврђено је да није поднет захтев за враћање одузете имовине, односно обештећење за грађевинско земљиште које је предмет захтева Републичке дирекције за имовину РС од 22.06.2021. године и Министарства унутрашњих послова-Сектора за материјално-финансијске послове од 23.06.2021. године.

Чланом 60. Закона о враћању одузете имовине и обештећењу ("Сл. гласник РС", бр. 72/2011, 108/2013, 142/2014, 88/2015 - одлука УС и 95/2018) прописано је да од ступања на снагу овог закона имовина која је одузета бившим власницима, а за коју је поднета пријава у складу са Законом о пријављивању и евидентирању одузете имовине ("Службени гласник РС", број 45/2005), а по одредбама овог закона може бити враћена, не може бити предмет отуђивања, хипотеке или залоге, до правноснажног окончања поступка по захтеву за враћање. Чланом 22. истог Закона прописано је да се не враћа изграђено грађевинско земљиште, ако овим законом за поједине случајеве није друкчије одређено.

Чланом 1.Уредбе о условима и начину и поступку под којима се грађевинско земљиште у јавној својини може отуђити или дати у закуп по цени мањој од тржишне цене, односно закупнине или без накнаде, као и услове, начин и поступак размене непокретности („Сл.гласник РС“, бр.61/2015, 88/2015, 46/2017 и 30/18) утврђено је да је предмет отуђења или давања у закуп у складу са Законом и овом уредбом неизграђено грађевинско земљиште у јавној својини.

Како се у конкретном случају право јавне својине преноси између носиоца права јавне својине-Града Ниша и Републике Србије, односно предметна парцела се не отуђује из јавне својине и иста остаје у режиму јавне својине, утврђено је да нема сметњи за реализацију преноса права јавне својине са Града Ниша на Републику Србију на предметној катастарској парцели, у складу са одребама важећег Закона о враћању одузете имовине и обештећењу, као и у складу са напред наведеном Уредбом.

 У складу са наведеним, сходно напред цитираним одредбама Закона о планирању и изградњи ("Сл. гласник РС", бр. 72/2009, 81/2009 - испр., 64/2010 - одлука УС, 24/2011, 121/2012, 42/2013 - одлука УС, 50/2013 - одлука УС, 98/2013 - одлука УС, 132/2014, 145/2014, 83/2018, 31/2019, 37/2019 - др. закон, 9/2020 и 52/2021) и Уредбе о условима и начину и поступку под којима се грађевинско земљиште у јавној својини може отуђити или дати у закуп по цени мањој од тржишне цене, односно закупнине или без накнаде, као и услове, начин и поступак размене непокретности („Сл.гласник РС“, бр.61/2015, 88/2015, 46/2017 и 30/18) утврђено је да су испуњени услови за пренос права јавне својине са Града Ниша на Републику Србију, непосредном погодбом и без накнаде, на катастарским парцелама бр.1370/1 и 1371/6 КО Ниш Црвени Крст, а у циљу развоја Српско-руског хуманитарног центра и даљег наставка билатералне сарадње Републике Србије и Руске федерације, као и да за доношење односно реализацију овог акта није потребно обезбедити финансијска средства, те је одлучено као у диспозитиву овог решења.

Обрађивач:Мирослав Рајковић, саветник

 Прегледала:Марлена Чуљковић, шеф Одсека

 **ВД ЗАМЕНИКА НАЧЕЛНИКА**

 **\_\_\_\_\_\_\_\_\_\_\_\_\_\_\_\_\_\_\_\_\_\_\_**

 **Милан Николић**